
                                  Prof.Dumitru Filofteia, Şcoala Gimnazială,,George Topîrceanu”Mioveni

       Are o poveste demnă de film: a stat opt ani în închisoare pentru uciderea fratelui,  iar în 2013 a intrat în Cartea Recordurilor pentru cea mai lungă lingură de lemn din lume: 18 metri.
 „A fost teribil de greu. Gândiţi-vă că l-am pierdut pe fratele meu, nu e ceva care să se poată şterge din memorie. A fost o joacă nevinovată, ţineam mult unul la altul. M-am dus să îl sperii cu un cuţit, era şi întuneric, eram şi băuţi... Nu am realizat că el a făcut un pas mare exact când eu am întins mâna cu cuţitul... Dintr-o simplă joacă, vă daţi seama la ce s-a ajuns: fratele meu mort şi eu în puşcărie... A fost o perioadă groaznică apoi. Nu mă mai interesa persoana mea. Nici în tribunal nu m-am apărat. Nu îmi mai trebuia nimic... Era durerea sufletească prea mare”, îşi aminteşte Ion Rodoş.
      Sculptura sa l-a salvat şi a supravieţuit. Iar cea care i-a dat forţa să meargă înainte a fost sculptura. „Mă pierdeam în sculptură, lucram în închisoare adesea şi până la 2.00 dimineaţa ca să îmi mai domolesc suferinţa sufletească... Dacă nu aş fi lucrat atât, probabil că acum nu aş mai fi fost în viaţă. Sculptura m-a salvat, a fost refugiul meu. Am sculptat multe icoane, multe cruci, multe imagini cu tematică religioasă. Căutam să le fac cât mai frumoase, cât mai veridice. A fost ca o eliberare prin artă”
    Cum nimeni nu credea că nu a vrut să îşi omoare fratele, şi-a sculptat povestea pe spatele icoanei pe care o ţine în căsuţa sa, ne-a povestit Ion Rodoş [image: image1.jpg]



     Ion Rodoş a ieşit din închisoare în noiembrie 1987. 
        Războaiele daco-romane sculptate pe şapte linguri

    Fiecare lingură are o jumătate de metru lungime, iar coada are nouă centimetri lăţime. 
    Cel mai greu a fost să dispună pe verticală temele cu războaiele daco-romane, în condiţiile în care pe Columna lui Traian scenele sunt pe orizontală: „A trebuit să le sculptez pe trei-patru straturi, altfel ar fi părut suprapuse. A fost dificil, şi când am desenat şi când am sculptat”.

     Lingurile pe care au fost sculptate războaiele daco-romane au fost expuse timp de două săptămâni la Biblioteca Judeţeană Argeş.

     Ion Rodoş a realizat în 2013 şi cea mai lungă lingură de lemn din lume (18 metri), cu care a intrat în Cartea Recordurilor. 
     Lingura uriaşă este o adevărată operă de artă, ornată cu motive populare tradiţionale. A lucrat două săptămâni la acea lingură, fiind ajutat şi de către cei doi băieţi.
     Lingura de dimensiuni impresionante este expusă în prezent la Cula Racoviţa din oraşul Mioveni, pe un postament din beton.  

     Cea mai mare lingură din lume, dintre cele confecționate din lemn, a fost realizată în România, la Mioveni, de către meșterul popular Ion Rodoș şi fiul acestuia, Gheorghe Rodoş. Este realizată din lemn de tei și măsoară aproape 17,79 metri în lungime și 1,50 metri, în ceea ce privește lățimea căușului. Recordul, înscris în „Guiness Book” aparține Centrului Cultural Mioveni din 7 iunie 2013.

       Lingura este o replică gabaritică a unei linguri tradiţionale româneşti. Lingura a fost realizată în 14 zile (22 mai - 5 iunie) şi este o adevărată operă de artă, ornată cu motive populare româneşti şi cu sigla oraşului Mioveni.
